แรงซื้อหุ้นธนาคารหนุน Call DW ปิดบบวกตามหุ้นอ้างอิง
Call DW หุ้นธนาคารปรับตัวขึ้นอย่างแข็งแกร่งในวันจันทร์ จากการพุ่งขึ้นของหุ้นอ้างอิง ซึ่งช่วยพยุงตลาดหุ้นไทยวานนี้
14 ก.ค. 2558

บล.แมคควอรี เปิดเผยว่า Call DW หุ้นธนาคารปรับตัวขึ้นอย่างแข็งแกร่งในวันจันทร์ จากการพุ่งขึ้นของหุ้นอ้างอิง ซึ่งช่วยพยุงตลาดหุ้นไทยวานนี้ ยกตัวอย่าง DW28 ที่เกี่ยวข้อง เช่น KTB28C1512A +20.8% KBAN28C1510A +20.0% และ SCB28C1510A +9.5% เทียบกับหุ้นอ้างอิงที่ปรับตัวขึ้น +4.1% +2.4% และ +1.3% ตามลำดับ
ขณะที่ช่วงบ่าย ดัชนีหลักทรัพย์ปรับตัวเพิ่มขึ้นจากช่วงเช้า หลังจากยุโรปมีแถลงการณ์ว่ากรีซสามารถบรรลุข้อตกลงกับเจ้าหนี้ได้ และการปรับตัวขึ้นดังกล่าวส่งผลให้วอลุ่มเทรด SET50 Call เพิ่มขึ้น ตัวอย่างเช่น S5028C1508A เป็นต้น ขณะที่ในช่วงเช้านักลงทุนบางส่วนยังมีการเทรด SET50 Put สลับอยู่บ้าง
อย่างไรก็ตาม กลุ่มที่ได้รับความสนใจอื่นๆ ได้แก่กลุ่มพลังงาน แม้จะมีแรงขายกดดันให้หุ้นอ้างอิงปิดลบวานนี้ แต่นักลงทุนบางส่วนอาศัยจังหวะที่หุ้นอ้างอิงปรับตัวลง เข้าลงทุนใน Call DW ที่เกี่ยวข้อง ตัวอย่าง DW28 เช่น PTT28C1510A  โดยราคาปรับตัวลง -4.9% เทียบกับหุ้นอ้างอิงที่ปรับตัวลง -0.9%
นอกจากนี้ นักลงทุนบางส่วนยังหันไปให้ความสนใจ DW บนหุ้นขนาดกลางเล็ก โดยฉพาะ DW บนหุ้นอ้างอิงที่เคลื่อนไหวผันผวน ตัวอย่าง DW28 ที่มีวอลุ่มซื้อขายหนาแน่นวานนี้ เช่น ITD28C1509A TPIP28C1509A และ TRUE28C1509B เป็นต้น
ส่วนทางด้านข้อมูลการซื้อขาย DW28 ณ สิ้นวันทำการวานนี้ นักลงทุนซื้อสุทธิ Call DW ในหุ้นกลุ่ม ปตท. หนาแน่น โดยมีวอลุ่มซื้อสุทธิรวม 6.4 ล้านหน่วย นำโดย PTT28C1510A PTTG28C1508A และ PTTE28C1512A  ส่วนทางด้านแรงขายสุทธิ มีแรงขายสุทธิใน DW ที่ปรับตัวขึ้นมามาก เช่น S5028C1509A 1.8 ล้านหน่วย  SAMA28C1512A 1.6 ล้านหน่วย และ KTB28C1510A 1.2 ล้านหน่วย นอกจากนี้ ยังมีแรงขายใน ITD28C1508A อีกจำนวนเล็หกน้อย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,766.03 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  858.70 ล้านบาท
คิดเป็น 2.7%  